The Count of Monte Cristo (cinta de 1975)

:*Iste articlo ye sobre una cinta italo-britanica de cine d'aventuras dramaticas de l'anyo 1975; ta atro usos, se veiga *'The Count of Monte Cristo** y **The Count of Monte Cristo (cinta)***.

***The Count of Monte Cristo*** (títol orichinal en [[Idioma anglés|anglés]], en [[Idioma aragonés|aragonés]] ***O conte de Monte Cristo***, estrenada en [[Aragón]] con o suyo títol traduciu enta lo [[Idioma castellano|castellano]] como ***El conde de Monrecristo**'') ye una [[cinta]] (un [[telefilm]]) de [[cine d'aventuras]] [[Cine de drama|dramaticas]] de l'anyo [[1975]] coproducida por o [[cine britanico]] y lo [[cine italiano]] dirichida por [[David Greene]] seguntes un [[guión adaptau]] por [[Sidney Carroll]] (basau en ''[[Le comte de Monte-Cristo]]'', una [[novela]] escrita por [[Alexandre Dumas]] en [[1844]]), con una [[banda sonora orichinal]] d'[[Allyn Ferguson]], una [[dirección de fotografía]] d'[[Aldo Tonti]] y una [[producción cinematografica]] de [[Norman Rosemont]] ta las [[productora cinematografica|productoras]] ''[[Incorporated Television Company]]'' y ''[[Norman Rosemont Productions]]''. De l'[[elenco]] d'a cinta en fan parte, entre d'atros, os [[actor]]s [[Richard Chamberlain]], [[Donald Pleasence]], [[Louis Jourdan]], [[Tony Curtis]], [[Kate Nelligan]], [[Trevor Howard]], [[Dominic Guard]], [[Taryn Power]], [[Dominic Barto]], [[Alessio Orano]], [[Angelo Infanti]], [[Isabelle De Valvert]], [[Anthony Dawson]], [[Harold Bromley]], [[George Willing]], [[Carlo Puri]], [[Ralph Michael]] y [[Harry Baird]].

''Edmond Dantès'' ye un [[marinero]] que en morir o [[capitán de barco|capitán]] d'o [[barco mercante]] s'ha convertiu "[[de facto]]" en o nuevo capitán d'o barco, que navega en [[1815]] por a [[mar Mediterrania]]. Pero antes de morir o capitán, o barco heba feito una escala en a [[isla d'Elba]], a on nomás heba baixau d'o barco lo capitán, qui heba recibiu una carta de [[Napoléón Bonaparte]] sin adreza, con o suyo destinatario nomás que conoixiu de memoria por o capitán. Cuan ye amán d'a muerte, o capitán ha confiau a carta a ''Edmond Dantès'', chunto con l'adreza de destín. Cuan plegan en [[Marsiella]], lo desín d'o barco, ''Edmond Dantès'' troba a su [[pai]] y a su [[novia]], ''Mercedes'', con qui ha de casar bien luego. Sindembargo, de prduz una alianza circumstancial entre bellas personas d'o suyo entrono que estará fatal ta él. En primeras, un tripulant d'o barco a qui ha expulsau por [[ladrón]] conta lo tema d'a carta a lo propietario d'o barco, qui charra con o ''capitán Albert Mondego'', qui ye enamorau de ''Mercedes''. Enre toz dos preparan una denuncia anonima contra ''Dantès'' en acusando-lo de [[bonapartismo]]. Tanimientres, mientres l'interrogatorio de ''Dantès'' por o [[Fiscal (dreito)|fiscal]] tot marcha bien y parixe que quedará libre, dica que revela lo nombre d'o destinatario d'a carta, que no ye atro que lo mesmo pai d'o fiscal. En consecuencia, zarran a ''Dantès'' en una [[fortaleza]] inaccesible, a on conoix a l**abat Faria*, qu li revela a on s'amaga un fabuloso [[tresoro]] y li explica cómo poder fuyir, en aproveitando la suya propia muerte que ya s'amana. Cuan *Dantès'' ronsigue fuyir y acceder a lo tresoro, escomencipia la suya venganza contra toz os que li han feito mal.

A cinta s'ambienta en Marsiella en 1815 y en 1833 en París, y las suyas escenas se filmoron en Porto Venere (Liguria) y en os estudios de Cinecittà en Roma en Italia, en o castiello d'It en Marsiella (Francia) y en o palacio Parisio en Naxxar en Malta.

## Elenco

## Se veiga tamién
* Cine en 1975.
* Cintas de 1975.

## Referencias